recursal/SuperWikiNEXT-32B huggingface dataset:
**মাউন্টেন বাইকিং** হলো অসমতল বিশেষকরে পাহাড়ী রাস্তায় সাইকেল চালনার এক ধরনের ক্রীড়া।

ইতিহাস
------

১৮৯৭ এ মার্কিন ২৫ তম ইনফান্ট্রি কোর 
একজন বাইকার অসমতল রাস্তায় সাইকেল চালনা করছে
মাউন্টেন বাইকার জঙ্গলে শূণ্যে লাফ দিচ্ছেন
পাহাড়ি জঙ্গলের রাস্তায় মাউন্টেন বাইকার
মাউন্টেন বাইকিং হচ্ছে একধরনের স্পোর্টস বা খেলা যেক্ষেত্রে প্রতিযোগীদেরকে একটি পাহাড়ি বা অসমতল রাস্তায় সাইকেল চালিয়ে যেতে হয়। এক্ষেত্রে সাধারণত সাধারণ সাইকেল এর পরিবর্তে বিশেষ ধরনের সাইকেল, যা অসমতল বা পাহাড়ী রাস্তায় চলাচল উপযোগী, এমন সাইকেল ব্যবহার করা হয়ে থাকে।

পটভূমি
------

অসমতল বা উঁচু-নিঁচু রাস্তায় চলাচলের উপযোগী করে তোলা বাইসাইকেল সর্বপ্রথম ১৮৮৬ সালের আগস্টে বাফেলো সোলজারদের মন্টানার মিসৌলা থেকে ইয়োলোস্টোন অভিযানের সময় ব্যবহার করে দেখা যায়। এছাড়াও বিভিন্ন সময়ে বিভিন্ন ঘটনা এবং পথ-পরিক্রমার মধ্য দিয়ে মাউন্টেন বাইকিং আজকের এ অবস্থায় পৌঁছেছে।

ধরন
---

মাউন্টেন বাইকিং-কে বিভিন্ন শ্রেণিতে ভাগ করা যায়। এর মধ্যে রয়েছে- ক্রস কান্ট্রি, অল-মাউন্টেন/এনডিউরা, ডাউনহিল, ফোর-ক্রস, ফ্রি রাইড, ডার্ট জাম্পিং, ট্রায়ালস, ট্রেইল রাইডিং, ইত্যাদি।

প্রয়োজনীয় উপকরণ
-----------------

### বাইক

মাউন্টেন বাইক

* মাউন্টেন বাইকগুলো সাধারণ বাইক হতে সম্পূর্ণ আলাদা, কেননা এগুলো প্রস্তুত করা হয় অসমতল বা পাহাড়ি রাস্তায় চলার উপযোগী করে।তাই এ সাইকেলগুলোর দক্ষতা এবং স্থায়িত্ব সাধারণ বাইসাইকেলের চেয়ে বেশি হয়ে থাকে।

অন্যান্য উপকরণ
--------------

* গ্লাস(গগলস)
* জুতা
* পোশাক
* খাবার/পানীয়
* বাইক টুলস

নিরাপত্তার উপকরণ
----------------

* হেলমেট

অধিকাংশ প্রতিযোগীই নিরাপত্তার জন্য হেলমেট ব্যবহার করে থাকে।

* গ্লাভস

সাইকেলের হেন্ডেল এর উপর শক্ত গ্রিপের উদ্দেশ্যে অনেক রাইডারই গ্লাভস ব্যবহার করে থাকে।

* বডি আর্মার এবং প্যাড

দুর্ঘটনা হতে নিরাপদ থাকতে প্রতিযোগীরা শরীরের উপর প্যাড বা আর্মার ব্যবহার করে থাকে।

* ফাস্ট এইড

অধিকাংশ মাউন্টেন বাইকারই নিরাপত্তার স্বার্থে ফাস্ট এইড কিট তাদের সাথে বহন করে থাকে। যেহেতু বিভিন্ন ধরনের বাইকিং এর ক্ষেত্রে দুর্ঘটনা ঘটার সম্ভাবনা রয়েছে, এছাড়াও অনেক বাইকাররা প্রতিযোগিতার সময় রিস্কও নিয়ে থাকে, তাই ফাস্ট এইড কিট তাদের নিরাপদ থাকতে সাহায্য করে।

তথ্যসূত্র
---------

1. ↑  "1896: African American Buffalo Soldiers test bikes for Army on 1,900 mile expedition"। ২ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৬।
2. ↑  "Broken link: http://forum.velovert.com/wiki/index.php/Historique"। সংগ্রহের তারিখ ১৯ অক্টোবর ২০১৬।  `|title=` এ বহিঃসংযোগ দেয়া (সাহায্য)
3. ↑  Rogers, Seb (২৩ অক্টোবর ২০১০)। "Interview: Specialized founder Mike Sinyard"। BikeRadar। সংগ্রহের তারিখ ১৯ অক্টোবর ২০১৬।
4. ↑  Extreme Sports Provide Thrills But Also Increased Incidence of Head and Neck Injuries[*স্থায়ীভাবে অকার্যকর সংযোগ*] AAOS News |accessdate=19 October 2016
5. ↑  Tenner, Edward. Why Thing Bite Back: Technology and the Revenge of Unintended Consequences. Retrieved 19 October 2016

বহিঃসংযোগ
---------


উইকিমিডিয়া কমন্সে **মাউন্টেন বাইকিং** সংক্রান্ত মিডিয়া রয়েছে।

* International Mountain Biking Association
**প্রদ্যোত রাজবংশ** (*পৃথীভিম ভোক্ষ্যন্তী* নামেও ডাকা হয়),  একটি প্রাচীন ভারতীয় রাজবংশ, যারা অবন্তী ও মগধের উপর শাসন করেছিল, যদিও অধিকাংশ পুরাণ *(ব্রহ্মাণ্ড পুরাণের একটি পাণ্ডুলিপি বাদে) বিশ্ববিদ্যালয়ে সংরক্ষিত ছিল ঢাকা বিশ্ববিদ্যালয় বলে যে এই রাজবংশ মগধে বৃহদ্রথ রাজবংশের উত্তরাধিকারী হয়। রাজবংশ ১৩৮ বছর ধরে রাজত্ব করেছিল।* 

মগধ
*প্রদ্যোত* রাজবংশের প্রতিষ্ঠাতা এবং অবন্তী ও মগধের শাসক। প্রদ্যোত রাজবংশ ছিল দ্বিতীয় রাজবংশ যারা মগধ শাসন করেছিল। প্রদ্যোত ছিলেন পুলিকার (*পুনিকা*) পুত্র, যিনি তার পুত্রকে রাজা করার জন্য **রাজাগৃহে** বৃহদ্রথ রাজবংশের রিপুঞ্জয়কে হত্যা করেছিলেন বলে কথিত আছে।

প্রদ্যোত রাজবংশের পূর্বে বৃহদ্রথ রাজবংশ এবং মগধের হরিয়াঙ্ক রাজবংশের স্থলাভিষিক্ত। প্রদ্যোতা ২৩ বছর রাজত্ব করেছেন বলে জানা যায়।

*মেরুতুঙ্গার ভিসারসরেনির* মতে (৬৫৯-৬৩৫ খ্রিস্টপূর্বাব্দে) পালকের রাজত্ব শুরু হয়েছিল। তিনি ছিলেন মগধের চন্দ প্রদ্যোতের পুত্র।  তিনি কোসাম্বি জয় করেছিলেন বলে কথিত আছে। পালাকা ২৫ বছর রাজত্ব করেছেন বলে জানা যায়।

বিশাখুপা, আজকা, নন্দীবর্ধন যথাক্রমে ৫০, ২১ ও ২০ বছর রাজত্ব করেছেন বলে জানা যায়।

উৎপত্তি
-------

ঐতিহাসিকদের মতে, প্রদ্যোত রাজবংশ অভিরা উপজাতির অন্তর্গত ছিল।

ডি আর ভান্ডারকর আরও উল্লেখ করেছেন যে প্রদ্যোত রাজবংশ সম্ভবত অভির বংশোদ্ভূত ছিল।

শাসকদের তালিকা
--------------

প্রদ্যোতা রাজবংশের পাঁচজন রাজা ৬৮২ থেকে ৫৪৪ খ্রিস্টপূর্বাব্দ পর্যন্ত ১৩৮ বছর রাজত্ব করেছিলেন।

প্রদ্যোত রাজবংশের শাসকদের তালিকা| রাজা | রাজত্ব (BCE) | সময়কাল |
| --- | --- | --- |
|
| প্রদ্যোতা মহাসেন | ৬৮২-৬৫৯ খ্রিস্টপূর্ব | ২৩ |
| পালাকা | ৬৫৯-৬৫৩ খ্রিস্টপূর্ব | ২৪ |
| বিশাখায়ূপা | ৬৩৫-৫৮৫ খ্রিস্টপূর্ব | ৫০ |
| আজকা | ৫৮৫-৫৬৪ খ্রিস্টপূর্ব | ২১ |
| বর্ত্তিবর্ধন | ৫৬৪-৫৪৪ খ্রিস্টপূর্ব | ২০ |

আরও দেখুন
---------

* প্রদ্যোতা
* বৃহদ্রথ

তথ্যসূত্র
---------

1. 1 2  Thapar 2013।
2. ↑  Misra, V.S. (2007). *Ancient Indian Dynasties*, Mumbai: Baratiya Vidya Bhavan, আইএসবিএন ৮১-৭২৭৬-৪১৩-৮, p. 300
3. 1 2 3 4  Kailash Chand Jain 1972।
4. 1 2  Kailash Chand Jain 1991।
5. ↑  Chakraberty, Chandra (১৯৯৭)। *Racial Basis of Indian Culture: Including Pakistan, Bangladesh, Sri Lanka and Nepal* (ইংরেজি ভাষায়)। Aryan Books International। আইএসবিএন 978-81-7305-110-4।
6. ↑  Śūdraka (১৯৩৮)। *Mṛcchakaṭikā, The Little Clay Cart: A Drama in Ten Acts Attributed to King Sūdraka* (ইংরেজি ভাষায়)। University of Illinois Press।
[পূর্ণ মানচিত্র]

**গ্রেস রোড** (ইংরেজি: Grace Road) ইংল্যান্ডের লিচেস্টারে অবস্থিত ক্রিকেট মাঠ। সম্প্রচারস্বত্ত্বের কারণে বর্তমানে এ স্টেডিয়ামটি **ফিশার কাউন্টি গ্রাউন্ড, গ্রেস রোড** নামে পরিচিতি পাচ্ছে। লিচেস্টারশায়ার কাউন্টি ক্রিকেট ক্লাবের প্রধান অনুশীলনী মাঠ এটি ও এর প্রশাসনিক কর্মকাণ্ডও এখানে সম্পাদিত হয়।

ইতিহাস
------

রাটল্যান্ডের ডিউকের কাছ থেকে ১৮৭৭ সালে লিচেস্টারশায়ার কাউন্টি ক্রিকেট ক্লাব কর্তৃপক্ষ জমি ক্রয় করে। এ জমিতেই গ্রেস রোড নির্মাণ করা হয়েছিল। এরপর £৪০,০০০ পাউন্ডের ন্যায় বিরাট অঙ্কের অর্থ বিনিয়োগ করে ক্রিকেট ক্লাব, অ্যাথলেটিক ট্র্যাক ও হোটেল নির্মাণে ব্যয় করা হয়। তিন মাস পর এ মাঠে প্রথম খেলা অনুষ্ঠিত হয়। এতে সফরকারী অস্ট্রেলিয়া দলকে লিচেস্টারশায়ার পরাজিত করে। ব্যাপকভাবে বিশ্বাস করা হয় যে, এ রোডের নাম স্থানীয় এক ভূমি মালিকের নামানুসারে হয়েছে; বিখ্যাত ক্রিকেট তারকা ডব্লিউ. জি. গ্রেসের নামানুসারে নয়।

১৯০১ সালে গ্রেস রোডের স্থান পরিবর্তন করে লিচেস্টারশায়ার কর্তৃপক্ষ। এর প্রধান কারণ ছিল সরকারি পরিবহনের দুষ্প্রাপ্যতায় স্বল্প দর্শক সমাগম। তারা আয়ালস্টোন রোডের কাছাকাছি স্থানান্তরিত হয়। ফলে, এটি শহরের কেন্দ্রস্থলের বেশ কাছাকাছি এলাকায় অবস্থান নেয়। দ্বিতীয় বিশ্বযুদ্ধের পর ১৯৪৬ সালে তারা পুনরায় গ্রেস রোডে চলে যায়। এরপর থেকেই তারা সেখানে অবস্থান করছে ও ১৯৬৬ সালে জমি ক্রয় করে।

১৯৪৮ সালে সফরকারী অস্ট্রেলিয়া দলের বিপক্ষে খেলা দেখতে রেকর্ডসংখ্যক ১৬,০০০ দর্শকের সমাগম ঘটে। ১, ৩ ও ৪ মে অনুষ্ঠিত ঐ খেলায় লিচেস্টারশায়ার (১৩০ ও ১৪৭) ‘অপরাজেয়’ নামে খ্যাত ডন ব্র্যাডম্যানের অস্ট্রেলিয়া (৪৪৮) দলের কাছে ইনিংস ও ১৭১ রানে পরাজিত হয়।

আন্তর্জাতিক ক্রিকেট
-------------------

এ পর্যন্ত তিনটি একদিনের আন্তর্জাতিক অনুষ্ঠিত হলেও কোনটিতেই ইংল্যান্ড দলের সম্পৃক্ততা ছিল না। 
১৯৮৩ সালের ক্রিকেট বিশ্বকাপের বি গ্রুপের খেলায় ভারত-জিম্বাবুয়ের মধ্যে অনুষ্ঠিত হয়। এতে ভারত ৫ উইকেটে বিজয়ী হয়েছিল। ১৯৯৯ সালের ক্রিকেট বিশ্বকাপের দুইটি খেলা এখানে অনুষ্ঠিত হয়েছিল। ১৯ মে, ১৯৯৯ তারিখে একই দল দ্বিতীয়বারের মতো মুখোমুখি হয়। তবে, গ্র্যান্ট ফ্লাওয়ারের দূর্দান্ত ক্রীড়ানৈপুণ্যে জিম্বাবুয়ে ৩ উইকেটে বিজয়ী হয়েছিল। এরপর ২৭ মে, ১৯৯৯ তারিখে স্কটল্যান্ডকে ৮ উইকেটে পরাজিত করে ওয়েস্ট ইন্ডিজ। খেলায় কোর্টনি ওয়ালশ ৩/৭ লাভ করেছিলেন।

তথ্যসূত্র
---------

1. ↑
2. ↑  Grounds - Grace Road, Leicester
3. ↑  "History of Leicestershire"। ২০ নভেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।
4. ↑  "Main Developments at Grace Road 1878-2007"। ১১ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।

আরও দেখুন
---------


উইকিমিডিয়া কমন্সে **গ্রেস রোড** সংক্রান্ত মিডিয়া রয়েছে।

* জো বার্নস
* ২০১৭ মহিলা ক্রিকেট বিশ্বকাপ
* ১৯৪৮ অস্ট্রেলিয়া ক্রিকেট দলের ইংল্যান্ড সফর
***ফান্ডামেন্টালস অব ফিজিক্স*** হলো ডেভিড হ্যালিডে, রবার্ট রেসনিক এবং জার্ল ওয়াকারের একটি ক্যালকুলাস-ভিত্তিক পদার্থবিজ্ঞান শিক্ষার পাঠ্যপুস্তক। পাঠ্যপুস্তকটি বর্তমানে তার ১২তম সংস্করণে রয়েছে (অক্টোবর, ২০২১ সালে প্রকাশিত)।

বর্তমান সংস্করণটি মূলত ১৯৬০ সালে প্রকাশিত হ্যালিডে এবং রেসনিক রচিত *ফিজিক্স ফর স্টুডেন্টস অব সায়েন্স অ্যান্ড ইঞ্জিনিয়ারিং* এর সংশোধিত সংস্করণ, যা দুটি খণ্ডে প্রকাশিত হয়েছিল (প্রথম খণ্ডে বলবিদ্যা ও তাপগতিবিদ্যা নিয়ে ১ম -২৫শ অধ্যায়; দ্বিতীয় খণ্ডে তড়িৎ-চৌম্বকত্ব, আলোকবিজ্ঞান, এবং কোয়ান্টাম পদার্থবিদ্যা নিয়ে ২৬শ-৪৮তম অধ্যায়)। ১৯৬৬ সালে প্রথম সংস্করণের একটি সংশোধনে পাঠ্যপুস্তকটির শিরোনাম বদলে হয় *ফিজিক্স*। 

এটি আন্ডারগ্র্যাজুয়েট পদার্থবিজ্ঞান কোর্সের পাঠ্য হিসেবে কলেজগুলিতে ব্যাপকভাবে ব্যবহৃত হচ্ছে, এবং এটি বিজ্ঞান ও প্রকৌশলের নবীন শিক্ষার্থীদের কাছে কয়েক দশক ধরে "গোল্ড স্ট্যান্ডার্ড" হিসাবে পরিচিত। ২০০২ সালে, আমেরিকান ফিজিক্যাল সোসাইটি এই পুস্তকটিকে "বিংশ শতাব্দীর সবচেয়ে অসামান্য পদার্থবিজ্ঞানের পাঠ্যপুস্তক" হিসাবে অভিহিত করে।

বইটির প্রথম সংস্করণ যার শিরোনাম *ছিল ফান্ডামেন্টালস অফ ফিজিক্স*, প্রথম প্রকাশিত হয়েছিল ১৯৭০ সালে, ফ্যারেল এডওয়ার্ডস এবং জন জে. মেরিল দ্বারা মূল পাঠ্যটি সংশোধিত হয়েছিল। ওয়াকার ১৯৯০ সাল থেকে বইটি সংশোধন করছেন। পঞ্চম সংস্করণ থেকে শুরু করে বইটির অন্যান্য সাম্প্রতিক সংস্করণে ওয়াকার "চেকপয়েন্ট" প্রশ্ন অন্তর্ভুক্ত করেছেন। এগুলি হলো ধারণাগত মূল্যায়ন প্রশ্ন যা শিক্ষার্থীকে সংখ্যাসূচক গণনা শুরু করার আগে সাহায্য করে।

পাঠ্যপুস্তকটিতে পদার্থবিদ্যার অধিকাংশ মৌলিক বিষয় আলোচিত হয়েছে:

* বলবিদ্যা
* তরঙ্গ
* তাপগতিবিদ্যা
* তড়িৎচুম্বকত্ব
* আলোকবিজ্ঞান
* বিশেষ আপেক্ষিকতা

বর্ধিত সংস্করণে কোয়ান্টাম বলবিদ্যা, পারমাণবিক তত্ত্ব, কঠিন অবস্থার পদার্থবিজ্ঞান, নিউক্লিয় পদার্থবিদ্যা এবং সৃষ্টিতত্ত্বের মতো বিষয়গুলির পটভূমি আলোচিত হয়েছে। পাঠ্যপুস্তকটির একটি সমাধান নির্দেশিকা এবং একটি স্টাডি গাইডও পাওয়া যায়।

আরো দেখুন
---------

* পদার্থবিজ্ঞান শিক্ষা

তথ্যসূত্র
---------

1. ↑  Resnick & Halliday, *Physics*, Part I, rev. ed. (New York, London, and Sydney: John Wiley & Sons, 1966), pp. v-vi, and Resnick & Halliday, *Physics for Students of Science and Engineering*, Part II, 2nd ed. (New York and London: John Wiley & Sons, 1962), pp. xi-xv.
2. ↑  Publications by John J. Merill, Brigham Young University
3. ↑  Jearl D Walker, Profile page at CSU Ohio.
4. ↑  Amato, Joseph (ডিসেম্বর ১৯৯৬)। "The introductory calculus-based physics textbook": 46–51। ডিওআই:10.1063/1.881581।
5. ↑  Kim, Eunsook; Pak, Sung-Jae (২০০২)। "Students do not overcome conceptual difficulties after solving 1000 traditional problems"। *American Journal of Physics*। **70** (7): 759–765। ডিওআই:10.1119/1.1484151। বিবকোড:2002AmJPh..70..759K। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

উইকিবই-এ *ফান্ডামেন্টালস অব ফিজিক্স*:
**সুশীলা মিত্র**  (জন্ম: ১৮৯৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

ব্যক্তিজীবন
-----------

১৮৯৩ সালের ফাল্গুন মাসে সুশীলা মিত্র জন্মগ্রহণ করেছিলেন ত্রিপুরা জেলার আশিকাঠি গ্রামে। তাঁর পিতা গুরুচরণ ঘোষ ও মাতা সরলাবালা ঘোষ। ‘ত্রিপুরা হিতসাধনী সভা' মেয়েদের তখন লেখাপড়া শিক্ষায় উৎসাহ দিত। তিনি পঞ্চম শ্রেণী পর্যন্ত পড়াশুনা করেছেন। নোয়াখালি জেলার গারুয়া গ্রামের কুমুদিনীকান্ত মিত্রের সঙ্গে সুশীলা ঘোষের বিবাহ হয়। তারপরে নোয়াখালি শহরে চলে যান।

রাজনৈতিক জীবন
-------------

১৯১৪-১৫ সালের ভারত-জার্মান ষড়যন্ত্রের সময় বিপ্লবীদের একটি গোপন আড্ডা ছিল তাঁদের বাড়ি। তাঁর দেবর সত্যেন বসু ও শচী বসু যুগান্তর নামক বিপ্লবী দলের সভ্য ছিলেন। তাঁদের দেওয়া গোপন জিনিসপত্র সুশীলা মিত্র লুকিয়ে রাখতেন এবং সর্বপ্রকারে তাঁদের সাহায্য করতেন। বিপ্লবীদের ত্যাগ, কর্মনিষ্ঠা এবং দৃঢ়তা সুশীলা মিত্রকে প্রেরণা দিত। নোয়াখালিতে তখন মেয়েরা লেখাপড়া শিখত না ; অশিক্ষিত দাইয়ের হাতে প্রসূতি ও শিশুমৃত্যু ঘটত অহরহ। একদিন কলিকাতার ‘সরোজনলিনী নারীমঙ্গল সমিতি' থেকে নোয়াখালিতে একজন ভদ্রলোক ম্যাজিক-ল্যান্টার্ন দেখাতে যান। তার পরদিনই সুশীলা মিত্র এবং তাঁর কয়েকজন বন্ধু মিলে তাঁর সঙ্গে সমিতি গঠন করা সম্বন্ধে আলোচনার পর ‘নোয়াখালি সরোজনলিনী নারীমঙ্গল সমিতি' গঠন করেন ; সুশীলা মিত্র সম্পাদিকা নির্বাচিত হন। সমিতি ক্রমে শক্তিশালী হয়ে ওঠে, তার ৫টি শাখা ঐ শহরেই খোলা হয়। সুশীলা মিত্র প্রায় ১০-১২ বছর সমিতির সম্পাদিকা ছিলেন। আইন অমান্য আন্দোলনে যোগ দিয়ে ১৯৩২ এর ২৬ শে জানুয়ারি গ্রেফতার হন। এরপরে কুমিল্লা ও বহরামপুর জেলে কাটানোর পরে ১৯৩৩ সালে মিক্তি পান।

তথ্যসূত্র
---------

1. 1 2  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১৮৮-১৯১। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**মানুয়েল ভারেলা** (স্পেনীয়: Manuel Varela, স্পেনীয় উচ্চারণ: [manwˈel baɾˈela]; ১৮৯২ – ১৯২৭) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পেনিয়ারোল এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেছিলেন।

ভারেলা ১৯১৪ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৪ সাল পর্যন্ত তিনি সর্বমোট ২০ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৬ এবং ১৯১৭ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

ভারেলা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

মানুয়েল ভারেলা ১৮৯২ সালে উরুগুয়েতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯২৭ সালে উরুগুয়েতে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯১৪ | ১ | ০ |
| ১৯১৫ | ৩ | ০ |
| ১৯১৬ | ৩ | ০ |
| ১৯১৭ | ৬ | ০ |
| ১৯১৯ | ৬ | ০ |
| ১৯২৪ | ১ | ০ |
| সর্বমোট | ২০ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে {{ট্রান্সফারমার্কেট খেলোয়াড়}} আইডি অনুপস্থিত এবং উইকিউপাত্তে নেই।
* ওয়ার্ল্ডফুটবল.নেটে মানুয়েল ভারেলা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মানুয়েল ভারেলা (ইংরেজি) উইকিউপাত্তে এটি সম্পাদনা করুন
মমতাজউদদীন আহমদ, মমতাজউদ্দিন আহমেদ বা মমতাজ উদ্দিন আহমেদ নিবন্ধের সাথে বিভ্রান্ত হবেন না।**মওলানা মুমতাজুদ্দীন আহমদ** (১৮৮৯-১৯৭৪) আলিম ও লেখক। তিনি কলকাতার আলিয়া মাদ্রাসার ও ঢাকার আলিয়া মাদ্রাসার সাবেক শিক্ষক ছিলেন। কলকাতা প্রেসিডেন্সি কলেজের প্রাক্তন প্রভাষকও ছিলেন তিনি।

জন্ম ও প্রাথমিক জীবন
--------------------

মওলানা মুমতাজুদ্দীন আহমদ ১৮৮৯ সালে ব্রিটিশ ভারতের বেঙ্গল প্রেসিডেন্সির অন্তর্গত ফেনী জেলায় জন্মগ্রহণ করেন। তিনি কলকাতার আলিয়া মাদ্রাসা থেকে ১৯১৬ সালে হাদিসে কামিল পাশ করেন। একই বছরে কলকাতা বিশ্ববিদ্যালয় থেকে ম্যাট্রিকুলেশন পাস করেন।

রাজনৈতিক ও কর্মজীবন
-------------------

মওলানা মুমতাজুদ্দীন আহমদ কলকাতার আলিয়া মাদ্রাসায় ৩৪ বছর শিক্ষকতা করেন। এর পরে কলকাতা প্রেসিডেন্সি কলেজেও তিনি কিছুকাল প্রভাষক ছিলেন। দেশভাগের পর ১৯৪৭ সালে ঢাকায় ফিরে তিনি ঢাকার আলিয়া মাদ্রাসায় শিক্ষকতা করেন।

লেখক মুমতাজুদ্দীন
-----------------

বাংলা, আরবি, ও উর্দু ভাষায় তার রচিত গ্রন্থগুলির মধ্যে উল্লেখযোগ্যঃ-

* সাহলুল মা’আলী ফী শারহি মুকদ্দিমা সাহীহ মুসালম,
* হালুল আকদ ফী শারহি সাব’আল মুআল্লাকাত,
* কাশফুল মা’আলী কী শারহি মাকামাত হারিরী,
* আল-ফাওকাবুদ্দুররী ফী শারহি, মুকাদ্দমা মিশকাত আল-মাসাবীহ,
* পরীবাগের শাহ সাহেবের জীবনী  উল্লেখযোগ্য

মৃত্যু
------

মওলানা মুমতাজুদ্দীন আহমদ ১৯৭৪ সালে ঢাকায় মৃত্যু বরণ করেন।

আরও দেখুন
---------

* আতহার আলি
* আল্লামা সুলতান যওক নদভী
* শাহ আহমদ শফী

তথ্যসূত্র
---------

1. 1 2 3 4 5  "মওলানা মুমতাজুদ্দীন আহমদ"। *বাংলাপিডিয়া*। ৫ মে ২০১৪। সংগ্রহের তারিখ ২৯ সেপ্টেম্বর ২০১৯।

বহিঃসংযোগ
---------

বাংলাপিডিয়ায় –মুমতাজুদ্দীন আহমদ
**বুলু ফিল্ম** ২০২২ সালে মুক্তিপ্রাপ্ত গুএৰ্নিকা ক্ৰিয়েটোভিষ্টার ব্যানারে নিরম্রিত একটি অসমীয়া হাস্যরসাত্মক চলচ্চিত্র। রাষ্ট্রীয় নাট্য বিদ্যালয়ের প্রাক্তন ছাত্র হিমাংশু প্রসাদ দাস পরিচালিত এটি চতুর্থ ছবি। ছবিতে প্রধান চরিত্রে রয়েছেন পরিচালকও।

গল্পের সারাংশ
-------------

রোগের বিস্তার রোধে সরকার ঘোষিত লকডাউন সমগ্র দেশ তথা দক্ষিণ আসামের একটি সাধারণ গ্রামকে ধ্বংস করে দিয়েছে। একই গ্রামের তিন যুবকও চাকরি হারিয়েছে। সময় গড়ানোর সাথে সাথে তারা তিনজন মিলে বিকল্প আয়ের উৎস খুঁজতে গ্রামে একটি ব্লু ফিল্ম বানানোর সিদ্ধান্ত নেন। ইন্টারনেটে ছবি আপলোড করে প্রচুর টাকা অর্জন করার স্বপ্ন দেখা তিন যুবক অবশেষে অপ্রত্যাশিত বাস্তবতার মুখোমুখি হলেন। 'বুলু ফিল্ম' এর বিষয় অবলম্বনে নির্মিত হয়েছে ছবিটি।

অভিনেতা
-------

* প্ৰণামী বরা
* হিমাংশু প্ৰসাদ দাস
* অপূৰ্ব বৰ্মন
* চাংকু নিরঞ্জন নাথ
* অনামিকা শরণীয়া
* গৌরউওজ্যোতি দাস
* শিখা ঠাকুরীয়া

তথ্যসূত্ৰ
---------

1. 1 2 3  "মুকলি হ'ল হিমাংশু প্ৰসাদ দাসৰ 'বুলু ফিল্ম'ৰ ট্ৰেইলৰ, ৯ ছেপ্টেম্বৰত আহি আছে ছবিগৃহলৈ"। News 18 অসম। সংগ্রহের তারিখ ১১ সেপ্টেম্বর ২০২২।
**শ্রী মারিয়াম্মান মন্দির** ভিয়েতনামের হো চি মিন সিটিতে অবস্থিত হিন্দু দেবী মারিয়াম্মানের একটি মন্দির। ১৯শ শতাব্দীতে নগরথর নামে পরিচিত তামিলনাড়ু অঞ্চলের বণিকরা এই মন্দিরটি নির্মাণ করেছিলেন।

বর্ণনা
------

মন্দিরের অভ্যন্তরভাগ
মন্দিরের রাজগোপুরমের উচ্চতা ১২ মিটার। এটি বহুসংখ্যক দেবদেবীর বিগ্রহ দ্বারা সজ্জিত। বহিঃকক্ষে দেবী পার্বতী ও তার ডান ও বাঁ পাশে যথাক্রমে তার দুই পুত্র গণেশ ও মুরুগানের বিগ্রহ প্রতিষ্ঠিত। কক্ষপথের দু’ধারে লক্ষ্মী, মুরুগান ও অন্যান্য দেবদেবীদের মূর্তি দেখা যায়। মন্দিরের প্রধান বৈশিষ্ট্য হল দেবী মারিয়াম্মান ও অন্যান্য দেবতাদের বিভিন্ন মূর্তি। এগুলি মন্দিরের বহিঃপ্রাচীর ঘিরে রয়েছে। এই মূর্তিগুলির মধ্যে রয়েছে নটরাজ, শিব, ব্রহ্মা, বিষ্ণু, কালী, বীরমাশক্তি, সমুন্দি, তিরুমগল, মাগেশ্বরী, মীনাক্ষী, বলমবিগাই, অণ্ডাল, কামাক্ষীআম্মান, করুমারী-আম্মান, শিবগামী ও ক্রোড়ে মুরুগান সহ পার্বতীর মূর্তি উল্লেখযোগ্য।

ইতিহাস
------

প্রথম দিকে মন্দিরটি নির্মিত হয়েছিল ভিয়েতনামের চেট্টিয়ার সম্প্রদায়ের জন্য। হো চি মিন সিটির পঞ্চাশটি তামিল পরিবারের সঙ্গে এই মন্দিরটি যুক্ত। মন্দিরের অধিকাংশ ভক্তই ভিয়েতনামি ও সিনো-ভিয়েতনামি, যাঁরা মারিআম্মানের শক্তি অনুভব করেছেন বলে বিশ্বাস করেন।

আরো পড়ুন
---------

* এশিয়ায় হিন্দুধর্ম
* ভিয়েতনামে হিন্দুধর্ম
* হিন্দু সাম্রাজ্য এবং রাজবংশের তালিকা

তথ্যসূত্র
---------

1. ↑  Kamalakaran, Ajay। "Mariamman in Saigon: The story of Vietnam's most famous Hindu temple"। *Scroll.in* (ইংরেজি ভাষায়)। সংগ্রহের তারিখ ২০২২-১২-১৩।
2. ↑  "Mariamman Temple, Ho Chi Minh City | Vietnam Life" (ইংরেজি ভাষায়)। ২০১৮-১২-২৯। সংগ্রহের তারিখ ২০২২-১২-১৩।
3. 1 2  "HINDU TEMPLES IN VIETNAM"। *shaivam.org*। সংগ্রহের তারিখ ২০২২-১২-১৩।
4. ↑  "Mariamann Temple: Hinduism Saigon Style"  ওয়েব্যাক মেশিনে আর্কাইভকৃত ১৪ জুলাই ২০১৪ তারিখে, *expatmojo.com", June 11, 2014*

বহিঃসংযোগ
---------


উইকিমিডিয়া কমন্সে **মারিয়াম্মান মন্দির, হো চি মিন সিটি** সংক্রান্ত মিডিয়া রয়েছে।

| * দে
* স
ভিয়েতনামের হিন্দু মন্দির |
| --- |
| 
* মারিআম্মান মন্দির
* মী সান
* পো নাগার
* পো ক্লোং গারাই

 |
১২৮৫৭/১২৮৫৮ **তাম্রলিপ্ত এক্সপ্রেস** ভারতের হাওড়া জংশন ও দীঘা স্টেশনের মধ্যে পরিচালিত একটি সুপারফাস্ট এক্সপ্রেস ট্রেন। এই রেলগাড়িটি দক্ষিণ পূর্ব রেল অঞ্চলের মালিকানাধীন।

পশ্চিমবঙ্গ রাজ্যের হাওড়া জংশন থেকে দীঘা পর্যন্ত এটি গাড়ি সংখ্যা ১২৮৫৭ হিসাবে পরিচালিত হয় এবং বিপরীত অভিমুখে এটি গাড়ি সংখ্যা ১২৮৫৮ হিসাবে পরিচালিত হয়।

নামকরণ
------

এই রেলগাড়িটির নাম প্রাচীন ভারতীয় নগর তাম্রলিপ্ত থেকে উদ্ভূত, যা বর্তমানে পশ্চিমবঙ্গের তমলুক শহর।

পরিষেবা
-------

১২৮৫৭ হাওড়া–দীঘা তাম্রলিপ্ত এক্সপ্রেস ১৮৫ কিমি দূরত্ব ৩ ঘণ্টা ২০ মিনিটের মধ্যে অতিক্রম করে (৫৬ কিমি/ঘ) এবং ১২৮৫৮ দীঘা–হাওড়া তাম্রলিপ্ত এক্সপ্রেস একই দূরত্ব ৩ ঘণ্টা ২৫ মিনিটের মধ্যে অতিক্রম করে (৫৪ কিমি/ঘ)। এই রেলগাড়িটির গড় গতিবেগ ঘণ্টায় ৫৫ কিমি হওয়ার জন্য রেলের নিয়ম অনুযায়ী এর টিকিটের দামে সুপারফাস্ট সারচার্জ অন্তর্গত।

### কামরা

১২৮৫৭/১২৮৫৮ তাম্রলিপ্ত এক্সপ্রেস ট্রেনে ১টি এসি চেয়ার কার, ৬টি চেয়ার কার, ৭টি অসংরক্ষিত কামরা, দুটি SLR কামরা এবং একটি প্যান্ট্রি কার বর্তমান। ভারতের বেশিরভাগ রেলগাড়ির পরিষেবার মতো এই রেলগাড়ির কামরার বিন্যাস চাহিদা অনুযায়ী ভারতীয় রেলের বিবেচনায় পরিবর্তিত হতে পারে।

### রেলপথ

১২৮৫৭ হাওড়া–দীঘা তাম্রলিপ্ত এক্সপ্রেস টেমপ্লেট:Stnlink থেকে সাঁতরাগাছি জংশন, তমলুক, কাঁথি, রামনগর হয়ে দীঘা স্টেশনে পৌঁছয়। ১২৮৫৮ দীঘা–হাওড়া তাম্রলিপ্ত এক্সপ্রেস বিপরীত পথ অনুসরণ করে।

সময়সূচী
--------

### ১২৮৫৭ হাওড়া–দীঘা

| স্টেশন কোড | স্টেশনের নাম | সময় | দূরত্ব (কিমি) | দিন |
| --- | --- | --- | --- | --- |
| HWH | হাওড়া জংশন | ৬:৩৫ | ০ (উৎস) | দিন ১ |
| SRC | সাঁতরাগাছি জংশন | ৬;৫৩ | ৮ | দিন ১ |
| ULB | উলুবেড়িয়া | ৭:১৭ | ৩৩ | দিন ১ |
| MCA | মেচেদা | ৭:৩৮ | ৫৯ | দিন ১ |
| TMZ | তমলুক | ৮:১৬ | ৯২ | দিন ১ |
| KATI | কাঁথি | ৯:১৮ | ১৫৩ | দিন ১ |
| RMRB | রামনগর | ৯:৪৪ | ১৭৮ | দিন ১ |
| DGHA | দীঘা | ৯:৫৭ | ১৮৬ (গন্তব্য) | দিন ১ |

তথ্যসূত্র
---------

1. ↑  "SER to regulate train services for commissioning of electronic interlocking system at Tikiapara"। South Eastern Railway। ৩১ মার্চ ২০১৫। সংগ্রহের তারিখ ২৯ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* 12857 Tamralipta Express at India Rail Info
* 12858 Tamralipta Express at India Rail Info

টেমপ্লেট:Railways in Eastern India
কুরআন-সুন্নাহ্‌য় উল্লেখিত হুকুম-আহকাম এবং পরবর্তীতে উদ্ভূত নানাবিধ সমস্যার কুরআন-সুন্নাহ্‌ভিত্তিক সমাধানের সুসংকলিত রূপকেই ইসলামের পরিভাষায় ফিকহ বলা হয়। যে ইমামগণ তা আহরণ করেছেন তাদের সঙ্গে সম্বন্ধ করে এর বিভিন্ন নাম হয়েছে। যেমন ফিকহে হানাফী, ফিকহে মালেকী, ফিকহে শাফেয়ী ও ফিকহে হাম্বলী। 

আবু হানিফা নুমান ইবনে সাবেত কে সম্বন্ধ করে তার আইনশাস্ত্রকে ফিকহে হানাফী বলা হয়। ফিকহে হানাফীর মূল উৎস তিনটি ভাগে বিভক্ত। হানাফী ওলামায়ে কেরামের মতে, মাসআলাগুলো তিনটি স্তরে অন্তর্ভুক্ত।

জাহের রেওয়ায়েত বা স্পষ্ট বর্ণনা
---------------------------------

জাহের রেওয়ায়েতের অন্তর্ভুক্ত ইমাম মুহাম্মদ ছয়টি গ্রন্থ। কারণ এগুলো সঠিক উপায়ে প্রামাণ্যসহ লিপিবদ্ধ করা হয়েছে। এগুলোকে উসূল বা নীতিও বলা হয়। 

এই কিতাবগুলোর মধ্য থেকে একাধিকবার লেখা হয়েছে এমন মাসআলাগুলো বাদ দিয়ে আবুল ফযল মুহাম্মদ ইবনে আহমদ মারওয়াজী যিনি হাকিম শহীদ নামে পরিচিত "আল-কাফী ফুরুউল হানাফিয়্যাহ" নামে একটি পুস্তিকা রচনা করেছেন। যার ব্যাখ্যা গ্রন্থ আল্লামা সারাখসী "আল-মাবসূত" নামে লিপিবদ্ধ করেছেন। 

**ইমাম মুহাম্মদ এর ছয়টি গ্রন্থ।**

1. আল-মাবসূত
2. জামে সগীর
3. জামে কাবীর
4. যিয়াদাত
5. সিয়ারে সগীর
6. সিয়ারে কাবীর

নাওয়াদের বা বিরল বর্ণনা
------------------------

ইমাম মুহাম্মদের অন্যান্য কিতাব যেমন: ‘হারুনিয়্যাত’, ‘কায়সানিয়্যাত’ , ‘রুকিয়্যাত’, ইমাম আবূ ইউসুফের ‘কিতাবুল আমালী’, হাসান ইবনে যিয়াদের ‘কিতাবুল মুজাররাদ’ এবং ইমাম আবূ হানীফার অন্যান্য ছাত্রদের কিতাবগুলোকে নাওয়াদের বলা হয়। কারণ এই গ্রন্থগুলো নির্ভরযোগ্য উপায়ে অনুলিপি করা হয়নি।

ফাতাওয়া ও ওয়াকেয়াত ( রায় ও ঘটনাবলী)
---------------------------------------

যে সকল মাসআলার ক্ষেত্রে ইমাম আবূ হানীফা কর্তৃক কোনো রায় পাওয়া যায় না। পরবর্তী ‍উলামায়ে কেরাম ইজতিহাদ বা গবেষণা করে সমাধান করেছেন তাকে "আল-ওয়াকিয়াত" বা "ফাতাওয়া ও ওয়াকেয়াত" বলা হয়। 

এইভাবেই আবু লাইস সমরকন্দ এর গ্রন্থ "কিতাবুন নাওয়াযেল", আল্লামা নাতিফীর "মাজমাউন নাওয়াযেল ওয়াল ওয়াকেয়াত" এবং সদরে শহীদের গ্রন্থ "আল-ওয়াকেয়াত" প্রথম পর্যায়ের কিতাব।

ফিকহে হানাফীর প্রসিদ্ধ গ্রন্থ
-----------------------------

* মুখতাসারুত ত্বহাবী
* আল-মুনতাক্বী ফি ফুরুয়ুল হানাফিয়্যাহ
* মুখতাসারু কারখী
* মুখতাসারুল কুদুরী
* আল-মাবসূত
* তুহফাতুল ফুক্বাহা
* আল-আসল
* বাদায়েউস সানায়ে
* ফতোয়ায়ে ক্বাযী খান
* বেদায়াতুল মুবতাদী
* আল-হেদায়া
* বেকায়াতুর রেওয়ায়াহ
* আল-মুখতার
* কিতাবুল খেরাজ
* মাজমাউল বাহরাইন
* ক্বানযুদ দাক্বায়িক
* আল-জামেউল ওয়াজিয
* আল-বিনায়াহ
* ফাতহুল ক্বাদীর
* মুলতাকাল আবহুর
* ফতোয়ায়ে হিনদিয়্যাহ বা ফতোয়ায়ে আলমগীরী
* ফতোয়ায়ে রেজভিয়াহ
* তানবীরুল আবছার
* আদ-দুররুল মুখতার
* রদ্দুল মুহতার
* জদ্দুল মুমতার
* আল জামে'ঊর রদ্বভী
* মুনিয়্যাতুল মুসুল্লী
* নুরূল ঈযাহ
* মুখতাসারুল বেকায়া
* আল-ইখতিয়ার লি তা’লীল মুখতার
* হাসিয়াতুল ইবনে আবেদীন
* ফতোয়ায়ে বাজ্জাজিয়া
* ফতোয়ায়ে আজিজী
* কিনাইয়া
* ফতহুল বোলদান
* জামিউল ফাতওয়া
* খোলাছাতু তাফসির
* ফতোয়ায়ে ইমদাদিয়া
* ফতোয়ায়ে রশিদিয়া
* ফতোয়া সিদ্দিকিয়া
* ফতোয়ায়ে আমিনিয়া
* কওলুল কাদির
* বাহারুল রায়েক
* মজমাউল ফতওয়া
* মারাকিল ফালাহ
* কাযীখান
* মুখতাছার বেকায়া
* তাওফিকুল এনায়া
* ফতোয়ায়ে ইব্রাহিমে শাহী
* মোতলাকাল আবহেরোর
* ফতোয়ায়ে বোরহানা
* গায়াতুল আওতার
* ছফরোছ সাদাত
* 
*

তথ্যসূত্র
---------

1. ↑  قاموس الفقہ جلد اول، صفحہ 378، خالد سیف اللہ رحمانی، زمزم پبلشر کراچی2007ء
**সাধনা আহমেদ** (জন্ম ২৫ জুন ১৯৭১) একজন বাংলাদেশি কবি, নাট্যকার ও অভিনয়শিল্পী। নাটকে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।

জীবনী
-----

সাধনা আহমেদ ১৯৭১ সালের ২৫ জুন কিশোরগঞ্জ জেলার ভৈরবে জন্মগ্রহণ করেন। শিক্ষাজীবনে তিনি ঢাকা বিশ্ববিদ্যালয় থেকে উচ্চতর শিক্ষা অর্জন করেন। ঢাকা বিশ্ববিদ্যলায়ে থাকাকালীন তিনি আবৃত্তি দলের সাথে যুক্ত ছিলেন। তিনি ছোটবেলায় নিজ শহরে খেলাঘর আসর নামক একটি সাংস্কৃতিক দলের সাথে যুক্ত ছিলেন। পরে তিনি নিজ শহরে ‘স্পর্শ’ নামে একটি আবৃত্তি পরিষদ গঠন করেন। ঢাকায় থাকাকালীন ১৯৯০-এর দশকে ‘থিয়েটার আরামবাগের’ সাথে যুক্ত হয়ে মঞ্চাভিনয় শুরু করেন।

১৯৯৭ সালে প্রথম টেলিভিশনের জন্য তিনি নাটক রচনা করেন। পরবর্তীতে টেলিভিশন ছাড়াও তিনি মঞ্চনাটক, কবিতা ও গল্প লেখা শুরু করেন। তার রচিত উল্লেখযোগ্য মঞ্চনাটকের মধ্যে রয়েছে দমের মাদার, ফাগুনশেষে, মাত্ব্রিং, ব্রাত্য আমি মন্ত্রহীন, অংশুপট উপাখ্যান, বিপুল তরঙ্গ,গাঙকুমারী, বিরাঙ্গনার আঁচল ও প্রজন্ম’১৩ এবং ‘সপ্তপর্ণী’। তিনি বর্তমানে ‘ইন্টারন্যাশলাল থিয়েটার ইন্সটিটিউট’-এর বাংলাদেশি অধ্যায়ের সাথে যুক্ত রয়েছেন।

তথ্যসূত্র
---------

1. ↑  প্রতিবেদক, নিজস্ব। "সাধনা আহমেদের 'মাতব্রিং'"। *প্রথম আলো*। সংগ্রহের তারিখ ২৩ জানুয়ারি ২০২২।
2. ↑  "বাংলা একাডেমি সাহিত্য পুরস্কার পেলেন ১৫ জন"। *প্রথম আলো*। সংগ্রহের তারিখ ২৩ জানুয়ারি ২০২২।
3. 1 2 3 4 5  *সাধনা আহমেদের দুটি নাটক*। অন্যন্যা প্রকাশনী। পৃষ্ঠা বই কাভার। আইএসবিএন ৯৭৮৯৮৪৪৩২৩৬৩৬ `|আইএসবিএন=` এর মান পরীক্ষা করুন: invalid character (সাহায্য)।
4. 1 2 3  "সাধনা আহমেদ"। *বিডিনিউজ২৪*। ২৩ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২২।
**মার্ক হেল হোলেন্ডার** (১৯ ডিসেম্বর ১৯১৬ - ৯ আগস্ট ১৯৯৮) একজন মার্কিন মনোরোগ বিশেষজ্ঞ ছিলেন।

জীবনী
-----

হোলেন্ডার ১৯ ডিসেম্বর, ১৯১৬ সালে শিকাগো, ইলিনয়েতে জন্মগ্রহণ করেন। তিনি প্রাথমিকভাবে সেখানেই বড় হয়েছেন, তবে জীবনের কিছু অংশ মিনারেল পয়েন্ট এবং লিন্ডেন, উইসকনসিনে কাটিয়েছেন। তিনি লয়োলা ইউনিভার্সিটি, নর্থওয়েস্টার্ন ইউনিভার্সিটি এবং ইউনিভার্সিটি অফ ইলিনয় কলেজ অফ মেডিসিনে শিক্ষিত হয়েছিলেন। তিনি ১৯৪৬ সালে ইলিনয় কলেজ অফ মেডিসিন বিশ্ববিদ্যালয়ের একজন ক্লিনিকাল সহকারী অধ্যাপক হন এবং ১৯৫০ সালে সেখানে সহযোগী অধ্যাপকে উন্নীত হন। ১৯৫৬ সালে, তিনি সানি আপস্টেট মেডিকেল ইউনিভার্সিটির মনোরোগবিদ্যা বিভাগের অধ্যাপক এবং চেয়ারম্যান মনোনীত হন। হলেন্ডার ১৯৬৬ সালে বিশ্ববিদ্যালয় থেকে পদত্যাগ করেন।  ১৯৭০ সালে, তিনি ভ্যান্ডারবিল্ট ইউনিভার্সিটি মেডিকেল সেন্টারের মনোরোগবিদ্যা বিভাগের চেয়ারম্যান হন, এই পদে তিনি ১৯৮৩ সাল পর্যন্ত অধিষ্ঠিত ছিলেন। 

তিনি ১৯৯৮ সালের ৯ আগস্ট মারা যান।

তথ্যসূত্র
---------

1. 1 2  "Marc H. Hollender Collection, 1813–1864"। *Chronicling Illinois*। সংগ্রহের তারিখ ২০১৯-০৬-১৫।
2. ↑  Schatzman, Morton (২০১২-০৯-২৪)। "Thomas Szasz: Psychiatrist and author of the influential book 'The Myth of Mental Illness'"। *The Independent* (ইংরেজি ভাষায়)। সংগ্রহের তারিখ ২০১৯-০৬-১৫।
3. ↑  "1992 Post-Standard story explored Dr. Thomas Szasz's controversial views"। *The Post-Standard* (ইংরেজি ভাষায়)। ২০১২-০৯-১২। সংগ্রহের তারিখ ২০১৯-০৬-১৫।
4. ↑  Wood, Wayne (১৯৯৮-০৮-১৪)। "Hollender remembered for fairness, dedication (08/14/98)"। *Reporter*। Vanderbilt University Medical Center। ২০০৬-০৯-২০ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৫।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড

 |
| অন্যান্য | 
* সুডক (ফ্রান্স)
	+ ১

 |
হাওড়া ভারতের পশ্চিমবঙ্গ রাজ্যের হাওড়া জেলার সদর শহর এবং কলকাতার যমজ শহর। বঙ্গোপসাগর থেকে প্রায় ১৩৮ কিলোমিটার উত্তর দিকে হুগলি নদীর পশ্চিম তীরে অবস্থিত এটি কলকাতা তথা পশ্চিমবঙ্গের প্রবেশদ্বার হিসাবে বিবেচিত।

নামের উৎস
---------

"হাওড়া" নামটির ব্যুৎপত্তি নিয়ে মতান্তর রয়েছে। একটি মতে, বর্তমান হাওড়া শহরের অদূরে অষ্টাদশ শতাব্দীর প্রথম ভাগে হাড়িড়া নামে একটি গ্রামের অস্তিত্ব ছিল; "হাওড়া" নামটি এই "হাড়িড়া" নামেরই অপভ্রংশ। অন্যমতে, "হাওড়া" নামটির উৎপত্তি "হাবড়" শব্দটি থেকে; যার অর্থ "যেখানে পাঁক ও কাদা বেশি হয়"। আবার কেউ কেউ মনে করেন, "হাওড়া" শব্দটির অর্থ "যে নিচু বা অবনত অঞ্চলে বর্ষার জল সঞ্চিত হয়"। হাওড়ার ভূমিরূপ এই জাতীয় ছিল বলে অঞ্চলটির এইরূপ নামকরণ হয়। ভাষাতাত্ত্বিক সুকুমার সেনের মতে, "হাওড়া" শব্দটি একটি ধ্বন্যাত্মক শব্দ থেকে ব্যুৎপন্ন হয়েছে; এর অর্থ "যেখানে কেবল জল-কাদা"।

তথ্যসূত্র
---------

1. ↑  "হাওড়া", *পশ্চিমবঙ্গ পরিচয়*, বাসুদেব গঙ্গোপাধ্যায়, শিশু সাহিত্য সংসদ, কলকাতা, ২০০০, পৃ. ১০৪-০৮
2. 1 2
3. ↑  *বাংলা স্থান নাম*, সুকুমার সেন, আনন্দ পাবলিশার্স প্রাঃ লিঃ, কলকাতা, ১৪০০ বঙ্গাব্দ, পৃ. ১৪৬
**জালালুদ্দীন মুহম্মদ শাহ** ছিলেন বাংলার সুলতান। তিনি রাজা গণেশের পু্ত্র ছিলেন। তার বাল্য নাম ছিল যদু এবং ইসলাম ধর্মে ধর্মান্তরিত হলে তার নতুন নামকরণ করা হয় জালালুদ্দীন মুহম্মদ। তিনি দু’পর্যায়ে ১৪১৫ থেকে ১৪১৬ এবং ১৪১৮ থেকে ১৪৩৩ (হিজরি ৮১৮-৩৬) খ্রিস্টাব্দ পর্যন্ত বাংলা শাসন করেন। ১৪১৬ খ্রিস্টাব্দে রাজা গণেশ তাঁকে সিংহাসনচ্যুত ও বন্দি করে পুনরায় হিন্দু ধর্মে ধর্মান্তরিত করেন। তাঁর প্রকৃত শাসন শুরু হয় ১৪১৮ খ্রিস্টাব্দে রাজা গণেশ ও তাঁর কনিষ্ঠ পুত্র মহেন্দ্রের চূড়ান্ত উৎখাতের পর।

শাসন
----

জালালুদ্দীন প্রায় দু’দশকের শান্তিপূর্ণ শাসনামলে পূর্ববঙ্গ (মুয়াজ্জমাবাদ) ও চট্টগ্রামসহ প্রায় সমগ্র বাংলার উপর কর্তৃত্ব প্রতিষ্ঠা করতে সক্ষম হন। তিনি ফতেহাবাদ (ফরিদপুর) জয় করে দক্ষিণবঙ্গে রাজ্য সম্প্রসারণ করেন। তিনি ছিলেন ধার্মিক, ন্যায়পরায়ণ ও দয়ালু শাসক।

হানাফি মাযহাবের অনুসারী জালালুদ্দীন উলামা ও শেখদের সমর্থন ও সহযোগিতা লাভ করেন। তিনি রাজা গণেশ কর্তৃক ধ্বংসকৃত মসজিদ ও অন্যান্য ধর্মীয় ইমারত পুনঃনির্মাণ ও মেরামত করেন এবং পাশাপাশি নতুন ধর্মীয় ইমারতও নির্মাণ করেন। বহু চমৎকার ইমারত নির্মাণ করে তিনি পান্ডুয়া নগরীর শোভা বৃদ্ধি করেন। জালালুদ্দীন তাঁর রাজধানী পান্ডুয়া থেকে গৌড় এ স্থানান্তর করেন এবং সেখানে একটি মসজিদ, একটি পুকুর (জালালী পুকুর) ও একটি সরাইখানা নির্মাণ করেন। তাঁর রাজত্বকালে সুতিয়ার প্রশাসক একটি জামে মসজিদ ও মাদ্রাসা নির্মাণ করেন। পবিত্র মক্কা নগরীতে বিতরণের জন্য তিনি অর্থ প্রেরণ করেন এবং সেখানে একটি মাদ্রাসা নির্মাণ করান। তাঁর রাজত্বকালে বাংলার সম্পদ ও জনবল বৃদ্ধি পায়।

জালালুদ্দীন হিরাতের তৈমুরি শাসক শাহরুখ, চীনের ইয়াং লো এবং মিশরের মামলুক সুলতান আল-আশরাফ বার্সবে-র সাথে কূটনৈতিক সম্পর্ক স্থাপন করেন। তিনি ‘সুলতান’ ও আমীর উভয় উপাধি ব্যবহার করেন এবং আববাসীয় খলিফার নিকট থেকে সম্মানসূচক পোশাক খিলাত ও খেতাব লাভ করেন। বিশেষ তাৎপর্যপূর্ণ খলিফাত-আল্লাহ উপাধি ধারণপূর্বক তিনি ১৪৩১ খ্রিষ্টাব্দে একটা নতুন মুদ্রা চালু করেন। তিনি তার মুদ্রায় কালিমা উৎকীর্ণ করেন।

সুলতান জালালুদ্দীন মুহম্মদ শাহ-এর দু’টি শিলালিপি এ পর্যন্ত আবিষ্কৃত হয়েছে। প্রথমটি গোদাগারী, রাজশাহী থেকে সুলতানগঞ্জ লিপি, এবং অপরটি ঢাকা থেকে মান্দ্রা লিপি। উভয় লিপিই দু’টি মসজিদ স্থাপনের স্মারক। লিপি দু’টির অস্তিত্ব প্রমাণ করে যে, উক্ত অঞ্চলে সুলতান কর্তৃক বিজিত হয় ও সংশ্লিষ্ট অঞ্চলে মুসলিম শাসন প্রতিষ্ঠা হয়।

অমুসলিমদের প্রতি সহানুভূতিশীল, সহিষ্ণু ও উদার জালালুদ্দীন রাজ্যধর নামক একজন হিন্দুকে তার সেনাপতি নিয়োগ করেন এবং পণ্ডিত ও ব্রাহ্মণদের পৃষ্ঠপোষকতা দান করেন। ৮৩৭ হিজরির রবি-উস-সানিতে (১৪৩৩-৩৪ খ্রি.) তার মৃত্যু হয়। তাকে পান্ডুয়ার বিখ্যাত একলাখী সমাধিসৌধ-এ সমাহিত করা হয়।

একলাখী সমাধিসৌধ, জালালউদ্দীন মুহম্মদ শাহের সমাধি সৌধ

আরও দেখুন
---------

* বাংলার শাসকগণ
* বাংলার ইতিহাস
* ভারতের ইতিহাস

তথ্যসূত্র
---------

1. ↑  Eaton, Richard M. (৩১ জুলাই ১৯৯৬)। *The Rise of Islam and the Bengal Frontier, 1204-1760*। আইএসবিএন 9780520205079।
2. ↑  Jagadish Narayan Sarkar, *Hindu-Muslim relations in Bengal: medieval period* (1985), p.52
3. ↑  "দৈনিক জনকন্ঠ || নিবন্ধ ॥ রাজরানী"। *দৈনিক জনকন্ঠ*। সংগ্রহের তারিখ ২০২১-০৭-২১।
4. 1 2 3  শশিভূষণ বিদ্যালঙ্কার (১৯৩৬)। *জীবনীকোষ (ভারতীয় ঐতিহাসিক)*। প্রথম।
5. ↑  The Philological Secretary, *Journal of the Asiatic Society of Bengal, Volume 43* (1874), p.294
6. ↑  "Social History of Bengal", DC Sanyal, Page - 76
**মার্কোস আউরেলিও উইতকে এরেরা** (স্পেনীয়: Marcos Wittke, স্পেনীয় উচ্চারণ: [mˈaɾkos wˈittke]; ৮ অক্টোবর ১৮৯৬ – ৬ মার্চ ১৯৪৫; **মার্কোস উইতকে** নামে সুপরিচিত) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় দেপোর্তেস মাগায়ানেস এবং চিলি জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেছিলেন।

উইতকে ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে তিনি সর্বমোট ৫ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।

আন্তর্জাতিক ফুটবল
-----------------

উইতকে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

মার্কোস আউরেলিও উইতকে এরেরা ১৮৯৬ সালের ৮ই অক্টোবর তারিখে চিলির নুয়েভা ইম্পেরিয়ালে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৪৫ সালের ৬ই মার্চ তারিখে, চিলিতে ৪৮ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| চিলি | ১৯১৬ | ৫ | ০ |
| সর্বমোট | ৫ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Chile - Squad" [চিলি - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে মার্কোস উইতকে (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মার্কোস উইতকে (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মার্কোস উইতকে (ইংরেজি) উইকিউপাত্তে এটি সম্পাদনা করুন
**মেরি জো ব্যাং** (জন্ম ২২ অক্টোবর, ১৯৪৬ ওয়েনসভিলে, মিসৌরি ) একজন মার্কিন কবি।

জীবন
----

ব্যাং ফার্গুসন, মিসৌরিতে বড় হয়েছেন। তিনি নর্থওয়েস্টার্ন ইউনিভার্সিটি থেকে সমাজবিজ্ঞানে স্নাতক এবং স্নাতকোত্তর , সেন্ট্রাল লন্ডনের পলিটেকনিক থেকে ফটোগ্রাফিতে স্নাতক এবং কলম্বিয়া বিশ্ববিদ্যালয় থেকে ক্রিয়েটিভ রাইটিং (কবিতা) তে এমএফএ সহ স্নাতক হন। পূর্বে, তিনি কলম্বিয়া কলেজ, ইয়েল ইউনিভার্সিটি, দ্য নিউ স্কুল ফর সোশ্যাল রিসার্চ, ইউনিভার্সিটি অফ মন্টানা, কলম্বিয়া ইউনিভার্সিটি এবং আইওয়ার রাইটিং ওয়ার্কশপে শিক্ষকতা করেছেন। মেরি জো ব্যাং সেন্ট লুইসের ওয়াশিংটন বিশ্ববিদ্যালয়ের একজন অধ্যাপক।

*নিউ আমেরিকান রাইটিং*, *প্যারিস রিভিউ*, *দ্য নিউ ইয়র্কার*,  এ পাবলিক স্পেস, *দ্য নিউ রিপাবলিক*, *ডেনভার কোয়ার্টারলি, দ্য নিউ ইয়র্ক টাইমস, দ্য নিউ ইয়র্কার* এবং *হার্ভার্ড রিভিউতে* তার লেখা প্রকাশিত হয়েছে।

ব্যাং১৯৯৫ থেকে২০০৫ সাল পর্যন্ত *বোস্টন রিভিউয়ের* কবিতার সহ-সম্পাদক ছিলেন। তিনি ২০০৪ জেমস লাফলিন পুরস্কারের বিচারক ছিলেন।

তথ্যসূত্র
---------

1. ↑  "Mary Jo Bang | Academy of American Poets"। Poets.org। ১৯৪৬-১০-২২। সংগ্রহের তারিখ ২০১৪-০৬-৩০।
2. ↑   ।  `|শিরোনাম=` অনুপস্থিত বা খালি (সাহায্য)
**মহারাষ্ট্র রাজ্য সরকারের প্রতীক** হল ভারতের মহারাষ্ট্র রাজ্য সরকারের সরকারী সীলমোহর ।

নকশা
----

প্রতীকটি একটি বৃত্তাকার সীলমোহর যা ১৬টি পদ্মফুল দ্বারা বেষ্টিত একটি সামাই দিয়া প্রদীপ চিত্রিত করে।  সামাই প্রদীপ এবং পদ্মফুলগুলির মধ্যে সংস্কৃতে একটি নীতিবাক্য, প্রতিপच्चंद्रलेखेव वर्धिष्णुर्विश्व वंदिता महाराष्ट्रस्य राज्य मुद्रा भद्राय राजते, ( *প্রতিপশ্চন্দ্রলেখেব বর্ধিষ্ণুর্বিশ্ব বদিতা মহারায্যারস্যাদ্র যা বর্ধিতা মহার্যাশ্যারষ্য* ), lates as "মহারাষ্ট্র রাজ্য সরকারের এই সীলমোহরের গৌরব বাড়বে প্রথম দিনের চাঁদের মতো। এটি বিশ্ব দ্বারা উপাসনা করা হবে এবং শুধুমাত্র তার মানুষের মঙ্গলের জন্য উজ্জ্বল হবে"। নীতিবাক্যটি ১৭ শতকের মারাঠা রাজা ছত্রপতি শিবাজী দ্বারা ব্যবহৃত "রাজমুদ্রা" (রাজকীয় সীল) এর উপর প্রাপ্ত একটির উপর ভিত্তি করে তৈরি করা হয়েছে, একমাত্র পার্থক্য হল রাজার নামটি রাজ্যের নামের দ্বারা প্রতিস্থাপিত হয়েছেEmblem of Maharashtraতামিলনাড়ুর ব্যানার।

ঐতিহাসিক প্রতীক
---------------

* Royal seals ("Rajmudra") used by Chhatrapati Shivaji and the Maratha Empire ছত্রপতি শিবাজিএবংমারাঠা সাম্রাজ্যদ্বারা রাজকীয় সীল ("রাজমুদ্রা")
* Emblem of the Bombay Presidency during the British Raj আনন্দ রাজেরসময়বোম্বে প্রেসিডেন্সিরচিহ্ন
* Emblem of the former Bombay Stateপ্রাক্তনবোম্বে রাজ্যেরচিহ্ন

### মহারাষ্ট্রের প্রাক্তন দেশীয় রাজ্য

* Jawhar State জহর রাজ্য
* Kolhapur State কোলাপুর রাজ্য
* Kolhapur State (1931-1946) কোলাহাপুর রাজ্য(1931-1946)
* Kolhapur State (1946-1949) কোলাহাপুর রাজ্য(1946-1949)
* Sawantwadi State সাওয়ান্তওয়াড়ি জেলা
* Surgana State সুরগানা রাজ্য

রাজ্য সরকারের ব্যানার
---------------------

একটি সাদা মাঠে রাজ্যের প্রতীক প্রদর্শনকারী একটি ব্যানার দ্বারা মহারাষ্ট্র সরকার প্রতিনিধিত্ব করতে পারে।  

* Banner of Maharashtra মহারাষ্ট্রের ব্যানার

আরো দেখুন
---------

* ভারতের জাতীয় প্রতীক
* ভারতীয় রাজ্য প্রতীকের তালিকা
* মুম্বইয়ের কোট অব আর্মস

তথ্যসূত্র
---------

1. ↑  "मुख्य पृष्ठ - महाराष्ट्र शासनाचे अधिकृत संकेतस्थळ, भारत"। *maharashtra.gov.in*। সংগ্রহের তারিখ ১৬ মার্চ ২০২২।
2. ↑  "Maharashtra"। Hubert-herald.nl। সংগ্রহের তারিখ ১৫ মার্চ ২০২০।
3. ↑  Chavan, Vijay (১৭ জুলাই ২০১৮)। "State govt's spin on Chhatrapati Shivaji's rajmudra draws public ire"। *Pune Mirror* (ইংরেজি ভাষায়)। সংগ্রহের তারিখ ১৬ মার্চ ২০২২।
4. ↑  "Maharashtra State Of India Flag Textile Cloth Fabric Waving On The Top Sunrise Mist Fog Stock Illustration - Illustration of holiday, country: 127909976"। *Dreamstime*। সংগ্রহের তারিখ ১৬ মার্চ ২০২২।
5. ↑  "Indian states since 1947"। *Worldstatesmen*। সংগ্রহের তারিখ ১৬ মার্চ ২০২২।
**মেরি এলিজাবেথ বটসফোর্ড** (১৮৬৫-১৯৩৯) ছিলেন মার্কিন যুক্তরাষ্ট্রের প্রথম চিকিৎসক অ্যানেস্থেসিওলজিস্টদের একজন। তিনি ১৮৯৭ সালে মেডিসিন অনুশীলন শুরু করেন এবং ক্যালিফোর্নিয়া সান ফ্রান্সিসকো বিশ্ববিদ্যালয়ের (ইউসিএসএফ) প্রধান অ্যানেস্থেসিওলজিস্ট ছিলেন। তিনি মার্কিন যুক্তরাষ্ট্রের প্রথম মহিলা অ্যানেস্থেসিওলজিস্ট এবং ক্যালিফোর্নিয়ার প্রথম অ্যানেস্থেসিওলজিস্ট বলে বিশ্বাস করা হয়।

কর্মজীবন
--------

বটসফোর্ড ১৮৯৬ সালে ইউনিভার্সিটি অফ ক্যালিফোর্নিয়া মেডিকেল স্কুল (বর্তমানে ইউসিএসএফ) থেকে স্নাতক হন  এবং সান ফ্রান্সিসকোর শিশু হাসপাতালে প্রশিক্ষণ নেন।  পরের বছর তিনি দেশের প্রথম চিকিৎসক অ্যানাস্থেসিওলজিস্টদের একজন হিসাবে অনুশীলন শুরু করেন। 

১৯৩১ সালে, তিনি ইউসিএসএফ-এর প্রথম অনুষদ অ্যানেস্থেসিওলজিস্ট হন।   ১৯৩২ সালের জানুয়ারিতে হিস্টেরেক্টমির সময় তিনিই প্রথম ডিভিনাইল অক্সাইডকে অস্ত্রোপচারে চেতনানাশক হিসেবে ব্যবহার করেন। তার সারা বছর অনুশীলনের সময়, তিনি বিভিন্ন অ্যানেস্থেশিয়া-সম্পর্কিত বিষয়ের উপর মেডিকেল জার্নালে তার গবেষণা প্রকাশ করেছেন।  তিনি ১৯৩৪ সালে মেডিসিন অনুশীলন থেকে অবসর গ্রহণ করেন 

প্রথম বিশ্বযুদ্ধের সময়, তিনি মার্কিন সেনাবাহিনীতে লেটারম্যান আর্মি হাসপাতালে মেডিকেল কর্পসের কন্ট্রাক্ট সার্জন হিসেবে দায়িত্ব পালন করেন।  

বটসফোর্ডকে ক্যালিফোর্নিয়ার মেডিকেল স্কুলে অ্যানেস্থেশিয়া পড়ানোর জন্য একটি রাষ্ট্রীয় আইন পাস করার কৃতিত্ব দেওয়া হয়।

তথ্যসূত্র
---------

1. ↑  Calmes, Selma Harrison। "A History of Women in American Anesthesiology" (পিডিএফ)। ২৩ জানুয়ারি ২০২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ অক্টোবর ২০২০।
2. 1 2 3 4  "University of California: In Memoriam, 1939"। *texts.cdlib.org*। সংগ্রহের তারিখ ১৫ অক্টোবর ২০২০।
3. 1 2  Eger (২০১৩)। *The Wondrous Story of Anesthesia*।
4. 1 2  "Characteristics of an Early Anesthesia Practice: Dr. Mary Botsford of San Francisco, 1916-1937"। সংগ্রহের তারিখ ১৫ অক্টোবর ২০২০।
5. ↑  "Our Mission and History | UCSF Dept of Anesthesia"। *anesthesia.ucsf.edu*। সংগ্রহের তারিখ ১৫ অক্টোবর ২০২০।
6. ↑  "CSA Bulletin" (পিডিএফ)। ২৩ জানুয়ারি ২০২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ অক্টোবর ২০২০।
ট্রেনিং ডে চলচ্চিত্র পোস্টার
***ট্রেনিং ডে*** (ইংরেজি ভাষায়: Training Day) *Antoine Fuqua* পরিচালিত মার্কিন অপরাধ চলচ্চিত্র। ২০০১ সালে মুক্তিপ্রাপ্ত এই সিনেমার প্রধান চরিত্রে অভিনয় করেছেন ডেনজেল ওয়াশিংটন। উল্লেখ্য ওয়াশিংটন এই সিনেমার জন্যই সেরা অভিনেতা হিসেবে একাডেমি পুরস্কার লাভ করেন। এছাড়া ইথান হক তার চরিত্রের জন্য সেরা পার্শ্ব অভিনেতা হিসেবে অষ্কার মনোনয়ন লাভ করেন।

কাহিনী সূত্র
------------

*আলোঞ্জো হ্যারিস* (ডেনজেল ওয়াশিংটন) লস এঞ্জেলেস পুলিশ বিভাগের দুর্নীতিগ্রস্ত গোয়েন্দা পুলিশ। হ্যারিস *এলএপিডি*-র মাদক বিভাগে কাজ করে। *জ্যাক হয়েট* (ইথান হক) গোয়েন্দা বিভাগে নতুন। তাকেও মাদক বিভাগের হয়ে কাজ করতে হবে। এজন্যই তার প্রশিক্ষণের জন্য হ্যারিসকে নিয়োগ করা হয়। হ্যারিস হয়েটকে নিয়ে গাড়িতে ঘুরে বেড়ায়। গাড়িই অফিস। আর তাদের কাজ লস এঞ্জেলেসের মদ্যপায়ীদের মাঝে, বিশৃঙ্খল এলাকাগুলোতে। পুরো সিনেমা এক দিনের কাহিনী নিয়ে।

অভিনয়ে
-------

* ডেনজেল ওয়াশিংটন - *আলোঞ্জো হ্যারিস* (দুর্নীতিগ্রস্ত গোয়েন্দা পুলিশ)
* ইথান হক - *জ্যাক হয়েট* (আলোঞ্জো যাকে প্রশিক্ষণ দেয়)
* স্কট গ্লেন - *রজার*
* টম বেরেঞ্জার - *স্ট্যান গার্স্কি*
* ডেনজেল হুইটেকার - *ডিমিট্রি*

প্রতিক্রিয়া
------------

সমালোচকদের প্রায় সবাই ট্রেনিং ডে'র প্রশংসা করেছেন। আর আলোঞ্জো হ্যারিসের চরিত্রে ডেনজেল ওয়াশিংটনের অভিনয় সবচেয়ে বেশি প্রশংসিত হয়েছে। ফুকুয়া এই চরিত্রটিকে এমনভাবে গড়ে তুলতে চেয়েছিলেন যেন তা সবাইকে মোহের মধ্যে ফেলে দিতে পারে। সাধারণ কোন পুলিশ কর্মকর্তা হোক তা চাননি। এটা তিনি বেশ ভালই পেরেছিলেন। ওয়াশিংটনের নিজের ভাষায়:

|  |  |  |
| --- | --- | --- |
| "| "I think in some ways he’s done his job too well. He’s learned how to manipulate, how to push the line further and further, and, in the process, he’s become more hard-core than some of the guys he’s chasing." | "|

রটেন টম্যাটোস-এ এর রেটিং ৭১%।

২০০১ সালের ৫ই অক্টোবর মুক্তি পাওয়ার পরপরই বক্স অফিসে ট্রেনিং ডে বিপুল সফলতা অর্জন করে। প্রথম সপ্তাহে বক্স অফিসে এক নম্বর ছিল। দ্বিতীয় সপ্তাহ শেষে মোট আয় হয়েছিল ১৩,৩৮৬,৪৫৭ ডরার এবং তখনও এক নম্বরে ছিল। মুক্তি পাওয়ার পর সপ্তম সপ্তাহ পর্যন্ত সেরা দশে ছিল। যুক্তরাষ্ট্রের অভ্যণ্তরে মোট আয়ে করেছিল ৭৬,৬৩১,৯০৭ ডলার আর বিশ্বব্যাপী আয় হয়েছিল ১০৪,৮৭৬,২৩৩ ডলার।

বহিঃসংযোগ
---------


উইকিউক্তিতে ***ট্রেনিং ডে*** সম্পর্কিত উক্তির সংকলন রয়েছে।

* Official site
* ইন্টারনেট মুভি ডেটাবেজে *ট্রেনিং ডে*  উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *Training Day* (ইংরেজি)
* বক্স অফিস মোজোতে *Training Day* (ইংরেজি)
* The guns of *Training Day* at the Internet Movie Firearms Database
কর্নেল (অব.) **মোহাম্মদ নাজিম**  (এমএসসি, পিএসসি) ( ধিবেহী: މުޙައްމަދު ނާޡިމް মালদ্বীপ প্রজাতন্ত্রের প্রাক্তন প্রতিরক্ষা ও জাতীয় নিরাপত্তা মন্ত্রী এবং একজন রাজনীতিবিদ। তিনি মালদ্বীপ ন্যাশনাল পার্টির একজন প্রতিষ্ঠাতা সদস্য এবং বর্তমানে দলের সভাপতি হিসেবে দায়িত্ব পালন করছেন। তিনি প্রথম প্রতিরক্ষা মন্ত্রী হন ৮ ফেব্রুয়ারী ২০১২ সালে-এ ড. মোহাম্মদ ওয়াহেদ হাসান মানিকের সভাপতিত্বে। তিনি সর্বশেষ মালদ্বীপ জাতীয় প্রতিরক্ষা বাহিনীর সমন্বিত সদর দপ্তরের প্রশাসনিক কর্মকর্তা হিসেবে দায়িত্ব পালন করেন। তিনি ১৫ জানুয়ারী ২০১১ সালে সক্রিয় চাকরি থেকে অবসর গ্রহণ করেন।

জীবনী
-----

মালে, মালদ্বীপে জন্মগ্রহণকারী মন্ত্রী ১১ মার্চ ১৯৮৭-এ তালিকাভুক্ত হওয়ার আগে মাজেদিয়া স্কুল থেকে স্নাতক হন। স্নাতক হওয়ার পর, নাজিমকে সৈনিক হিসাবে জাতির জন্য তার বাধ্যতামূলক পরিষেবা দেওয়ার জন্য সরকার দ্বারা ডাকা হয়েছিল।

তিনি কুইক রিঅ্যাকশন ফোর্স ২-এর নেতৃত্ব দেন যা এখন মেরিন কর্পসে অন্তর্ভুক্ত হয়েছে এবং আঞ্চলিক সদর দফতর সেনু গান এখন দক্ষিণাঞ্চলীয় কমান্ডে অন্তর্ভুক্ত হয়েছে। তিনি মালদ্বীপ জাতীয় ক্যাডেট কর্পসের কমান্ডিং অফিসার এবং দিভেহি সিফাইঞ্জ ক্লাবের সভাপতি ছিলেন। তিনি টানা ৬ বছর মালদ্বীপ ন্যাশনাল ক্যাডেট কোরের ডেপুটি কমান্ডিং অফিসার পদে অধিষ্ঠিত ছিলেন।

ম্যাক্সিম তার পারিবারিক ব্যবসা, রাশেদ কার্পেনট্রির সাথেও জড়িত, যা একটি নির্মাণ সংস্থা। তিনি H78, হুলহুমলে'দ্বীপে একটি ছোট বুটিক হোটেলও চালান।

সামরিক কর্মজীবন এবং প্রশিক্ষণ
-----------------------------

স্কুল অফ ইনফ্যান্ট্রি অ্যান্ড ট্যাকটিক, কোয়েটা, পাকিস্তান এবং ইনফ্যান্ট্রি স্কুল, ফোর্ট বেনিং, জর্জিয়া ইউএসএ-তে অগ্রিম প্রশিক্ষণের আগে একজন সৈনিক মালদ্বীপে যে সমস্ত স্থানীয় সামরিক প্রশিক্ষণ গ্রহণ করবে সেগুলি তিনি সম্পন্ন করেন। মিনিস্টার নাজিমও কুয়েতের মুবারক আল আবদুল্লাহ কমান্ড অ্যান্ড স্টাফ কলেজের একজন স্নাতক, সামরিক বিজ্ঞানের মাস্টার্স ডিগ্রি প্রোগ্রামে শ্রেষ্ঠত্ব অর্জন করেছেন।

পরিবার
------

কর্নেল (অব.) মোহাম্মদ নাজিম আফাফ আব্দুল মজিদকে বিয়ে করেছেন। তার একটি কন্যা এবং একটি পুত্র আইমিনাথ ভুলাউ এবং একটি পুত্র আহমেদ লুথ রয়েছে।

তথ্যসূত্র
---------

1. ↑  "Members - People's Majlis of Maldives - Mohamed Nazim"। *majlis.gov.mv*।
2. ↑  "Minister of Defence and National Security's Biography" (PDF)। MNDF। সংগ্রহের তারিখ ২৫ মার্চ ২০১২। "Minister of Defence and National Security's Biography" (PDF). MNDF. Retrieved 25 March 2012.[*অকার্যকর সংযোগ*]
[*permanent dead link*]
3. ↑  "Minister of Defence and National Security's Biography" (PDF)। MNDF। সংগ্রহের তারিখ ২৫ মার্চ ২০১২। [*অকার্যকর সংযোগ*]

* presidencymaldives.gov.mv
**রকি প্যাটেল প্রিমিয়াম সিগার কোম্পানি** হল সিগারের একটি প্রস্তুতকারক, যা রাকেশ "রকি" প্যাটেল দ্বারা প্রতিষ্ঠিত এবং বনিতা স্প্রিংস, ফ্লোরিডায় অবস্থিত।

ইতিহাস
------

কোম্পানিটি ১৯৯৫ সালে হলিউড অ্যাটর্নি রাকেশ "রকি" প্যাটেল দ্বারা ইন্ডিয়ান **ট্যাবাক** সিগার কোং হিসাবে প্রতিষ্ঠিত হয়েছিল, যিনি ব্যবসা শুরু করার জন্য তার আইনি অনুশীলনের মধ্যে অভিনেতাদের সাথে সময় কাটাতে এবং বিক্রি করার সময় চুরুটে আগ্রহী হয়েছিলেন।    এটি ভারতীয় মোটরসাইকেলের লাইসেন্সের অধীনে নামকরণ করা হয়েছিল  এবং তৃতীয় ফিলিপ জাংহি এর সাথে অংশীদারিত্বে ক্যালিফোর্নিয়ায় শুরু হয়েছিল, যিনি হন্ডুরাসে কোম্পানির উত্পাদন কার্যক্রম পরিচালনা করেছিলেন। কোম্পানিটি পরে নেপলস, ফ্লোরিডায় চলে আসে  এবং ২০০৬ সালে নাম পরিবর্তন করে রকি প্যাটেল প্রিমিয়াম সিগারস রাখা হয়; ভারতীয় ট্যাবাক মার্কাটি ২০১৪ সালে বন্ধ হয়ে যায়।

তথ্যসূত্র
---------

1. ↑  Ganley, Colin C. (এপ্রিল ১৫, ২০১৪)। "It's A Lifestyle: Rocky Patel Premium Cigars"। *Cigar Journal*। সংগ্রহের তারিখ জুলাই ১১, ২০১৮।
2. 1 2  Lagreid, Patrick (জানুয়ারি ২৩, ২০১৫)। "Rocky Patel Discontinues Indian Tabac"। জুন ২৯, ২০১৮ তারিখে মূল থেকে আর্কাইভ করা। সংগ্রহের তারিখ নভেম্বর ১৫, ২০২০।
3. ↑  "Rocky Patel Premium Cigars: Rocky Patel, Nish Patel, Nimish Desai"। *Bash and Burn*। নভেম্বর ১৯, ২০২৩ তারিখে মূল থেকে আর্কাইভ করা। সংগ্রহের তারিখ নভেম্বর ১৫, ২০২০।
4. ↑  Savona, David (মে ১, ২০০৫)। "Rocky II"। মে ২৮, ২০০৫ তারিখে মূল থেকে আর্কাইভ করা।
5. ↑  Benda, Isabella। "Goodbye Hollywood"। *Aon.at*। মে ৩১, ২০১১ তারিখে মূল থেকে আর্কাইভ করা।

বাহ্যিক লিঙ্ক
-------------

* রকি প্যাটেল প্রিমিয়াম সিগার কোম্পানি
* রকি প্যাটেলের সাথে *স্মোক* ম্যাগাজিনের সাক্ষাৎকার, ফল 2006
**মোহাম্মদ সিরাজুল ইসলাম** বাংলাদেশ ইনভেস্টমেন্ট ডেভেলপমেন্ট অথরিটি (বিডা)র বর্তমান নির্বাহী চেয়ারম্যান।তিনি ৪ সেপ্টেম্বর, ২০১৯-এ বিডা'তে বাংলাদেশের বিনিয়োগ প্রচার এবং সুবিধার জন্য প্রধান সংস্থার হাল ধরেন৷ তিনি একজন অবসরপ্রাপ্ত সচিব।

জন্ম ও প্রারম্ভিক জীবন
----------------------

মোহাম্মদ সিরাজুল ইসলাম ১৫ অক্টোবর ১৯৫৮ সালে গাজিপুরে জন্মগ্রহণ করেন। তিনি ঢাকা বিশ্ববিদ্যালয় থেকে আইনে স্নাতক ও স্নাতকোত্তর ডিগ্রি এবং যুক্তরাষ্ট্রের নিউ অরলিন্স বিশ্ববিদ্যালয় থেকে এমবিএ ডিগ্রি অর্জন করেন। এছাড়াও তিনি অস্ট্রেলিয়ার ক্যানবেরা বিশ্ববিদ্যালয় থেকে প্রশাসনের উপর স্নাতক ডিপ্লোমা সম্পন্ন করেছেন।

কর্মজীবন
--------

১৯৮৩ সালে সিভিল সার্ভিসে তার কর্মজীবন শুরু করেন এবং এরপর থেকে বিভিন্ন পদে দায়িত্ব পালন করেছেন। তিনি নির্বাচন কমিশন সচিবালয়ে প্রথমে অতিরিক্ত সচিব এবং পরে সচিব হিসাবে অক্টোবর, ২০১৬ পর্যন্ত কাজ করেন।  পরবর্তীতে, তিনি স্বাস্থ্য ও পরিবার কল্যাণ মন্ত্রনালয়ের সচিব নিযুক্ত হয়ে অক্টোবর, ২০১৭ এ অবসরে যাওয়ার আগে পর্যন্ত অধিষ্ঠিত ছিলেন।  তিনি শিক্ষা মন্ত্রণালয় (১৯৮৮, ২০০৮, ২০১০-২০১১), যমুনা বহুমুখী সেতু কর্তৃপক্ষ (২০০৩-২০০৭), ট্যারিফ কমিশন (১৯৯৪-১৯৯৭) এবং স্বরাষ্ট্র মন্ত্রণালয় (১৯৯২) সহ গুরুত্বপূর্ণ ভূমিকায় কাজ করেছেন। সিরাজুল ইসলাম বিশ্বব্যাংকের অর্থায়নে পরিচালিত সেকেন্ডারি এডুকেশন কোয়ালিটি অ্যান্ড অ্যাকসেস এনহ্যান্সমেন্ট প্রজেক্ট (এসএকিউএইপি), ইউএনডিপি অর্থায়নকৃত স্ট্রেংথেনিং ইলেকশন ম্যানেজমেন্ট ইন বাংলাদেশ (এসইএমবি) এবং ডিএফআইডি অর্থায়নকৃত বেটার হেলথ ইন বাংলাদেশ প্রকল্পসহ বেশ কয়েকটি প্রকল্পের নেতৃত্ব দিয়েছেন।তিনি জোরপূর্বক বাস্তুচ্যুত মিয়ানমারের নাগরিকদের জন্য ডিজি স্বাস্থ্য সমন্বয় কেন্দ্রের প্রধান সমন্বয়কারীও ছিলেন।

তথ্যসূত্র
---------

1. ↑  "বিডার নির্বাহী চেয়ারম্যান হলেন সিরাজুল ইসলাম"। *SAMAKAL* (ইংরেজি ভাষায়)। [*স্থায়ীভাবে অকার্যকর সংযোগ*]
2. ↑  ডটকম, বিডিনিউজ টোয়েন্টিফোর। "ইসির অতিরিক্ত সচিব হলেন সিরাজুল"। *bdnews24*। [*স্থায়ীভাবে অকার্যকর সংযোগ*]
3. ↑  প্রতিবেদক, জ্যেষ্ঠ। "স্বাস্থ্য শিক্ষা ও পরিবার কল্যাণ বিভাগের প্রথম সচিব সিরাজুল"। *bdnews24*। [*স্থায়ীভাবে অকার্যকর সংযোগ*]
**গোবর্ধন দিকপতি** জংগলমহলে ব্রিটিশ বিরোধী চুয়াড় বিদ্রোহের (১৭৯৯) নায়ক ছিলেন।

পরিচিতি
-------

জানা যায় তিনি দাসপুর থানার উত্তর ধানখালের বাসিন্দা ও স্থানীয় জমিদারের ঘাটোয়াল শ্রেনীর কর্মচারী ছিলেন। আবার কেশপুর থানার একটি গ্রাম থেকে প্রাপ্ত ভূমিদানপত্র হতে প্রমাণ হয় তিনি জাতিতে বাউরী এবং নিজেই ছোটখাট জোতদার ছিলেন।

বিদ্রোহের নেতৃত্ব
-----------------

মেদিনীপুর শহরে চুয়াড় বিদ্রোহের স্মৃতিস্তম্ভ
অবিভক্ত মেদিনীপুর জেলার জঙ্গলমহল এলাকায় ১৭৯৯ খ্রিষ্টাব্দের চুয়াড় বিদ্রোহ ছিল ইংরেজ প্রবর্তিত চিরস্থায়ী বন্দোবস্ত (১৭৯৩) শাসন, শোষন ও স্থানীয় জোতদারদের অত্যাচারের বিরুদ্ধে এক ব্যাপক জেহাদ। এই সশস্ত্র বিদ্রোহের নেতা ছিলেন গোবর্ধন দিকপতি। ক্ষীরপাই, আনন্দপুর ইত্যাদি জায়গায় তিনি নেতৃত্ব দিয়েছিলেন। ১৭৯৯ খ্রিষ্টাব্দের এপ্রিল মাসে শিলদা'য় দুটি গ্রাম জ্বালিয়ে এই বিদ্রোহের সূচনা করেন তিনি। কর্নগড়ে, রানী শিরোমনির আশ্রয়ে চুয়াড়দের যে ঘাঁটি ছিল সেখানে তাদের সংগঠিত করেছেন। ১৭৯৮ খ্রিষ্টাব্দে প্রায় চারশো জন চুয়াড়কে নিয়ে তিনি চন্দ্রকোনা থানা এলাকার বিভিন্ন জায়গা, জোতদারের বাড়ি, সরকারি অফিস লুঠ করেন। পরে তার বাহিনী নানা দিকে ছড়িয়ে পড়ে।

বিদ্রোহ দমন
-----------

বিদ্রোহের ব্যাপক বিস্তৃতি ও গোবর্ধন দিকপতির নেতৃত্বে চুয়াড় বিদ্রোহীদের আক্রমণ ব্রিটিশ সরকারকে শঙ্কিত করে তোলে। মেদিনীপুর বগড়ি পরগনায় লুঠতরাজের অভিযোগে এদের ধরার জন্যে পুরস্কার ঘোষণা করা হয়। ইংরেজরা কৌশলে এই বিদ্রোহ দমন করে।

তথ্যসূত্র
---------

1. ↑  Sur, Atul Krishna (১৯৮৫)। *Āṭhāro śatakera Bāṅalā o Bāṅālī*। Sāhityaloka।
2. 1 2  দ্বিতীয় খন্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৯৮।
3. ↑  "Freedom Fighters of Midnapore - Gobardhan Dikpati"। *midnapore.in*। সংগ্রহের তারিখ ১১ মার্চ ২০১৭।